Kui kõrgelt Eesti oma ettevõtjat hindab näitab aeg. Meil on edukaid ettevõtjaid, kes on suutnud maailmas juba teatud tunnustuse saavutada. Võtkem kasvõi sellised ettevõtted nagu Wendre AS, Shishi AS, Bestra Engineering või hoopis kõigile teada ja tuntud Skype, kus eestlaste ärivaist ja tehnilised oskused mängisid olulist rolli firma eduloos.  Viimasel ajal on  ettevõtja positsiooni ühiskonna silmis püütud tõsta - olgu selleks siis Eesti Vabariigi presidendi kõned või erinevad auhinnagaalad edukatele ettevõtetele (sealhulgas Ernst & Young`i Entrepreneur Of The Year ehk Eesti Aasta Ettevõtja konkurss*). Teisalt peaksid ka ettevõtjad ehk olema julgemad ja astuma avalikkuse ette, et vastu võtta see tunnustus, mille nad on ära teeninud.